AIŠKINAMASIS RAŠTAS

Dėl pavedimo UAB „Molėtų švara“ teikti komunalinių atliekų sraute susidarančių pakuočių, pakuočių atliekų ir antrinių žaliavų rūšiuojamojo surinkimo paslaugas

1. Parengto tarybos sprendimo projekto tikslai ir uždaviniai:

Tarybos sprendimo projekto tikslas – 2022 m. sausio 1 d. įsigaliojęs Lietuvos Respublikos pakuočių ir pakuočių atliekų tvarkymo įstatymo Nr. IX-517 2, 4, 4-2, 7, 10, 11-2 straipsnių ir 2 priedo pakeitimo įstatymas nustatė naujus reikalavimus komunalinių atliekų sraute susidarančių pakuočių atliekų ir antrinių žaliavų tvarkymui ir finansavimui bei sąlygojo būtinybę Molėtų rajono savivaldybei sudaryti naują sutartį dėl komunalinių atliekų sraute susidarančių pakuočių atliekų bei antrinių žaliavų rūšiuojamojo surinkimo ir vežimo bei infrastruktūros priežiūros paslaugų teikimo Molėtų rajono savivaldybėje.

1. Siūlomos teisinio reguliavimo nuostatos:

Priėmus sprendimą bus įgyvendintos Lietuvos Respublikos pakuočių ir pakuočių atliekų tvarkymo įstatymo nuostatos.

1. Laukiami rezultatai:

Įgyvendintos galiojančių teisės aktų nuostatos.

1. Lėšų poreikis ir jų šaltiniai:

Gamintojų ir importuotojų organizacijos preliminarios lėšos - 1023931,70 Eur.

1. Kiti sprendimui priimti reikalingi pagrindimai, skaičiavimai ar paaiškinimai.

Pridedama UAB Molėtų švara 2022-11-14 raštu Nr. S-281 „Dėl komunalinių atliekų sraute susidarančių pakuočių atliekų ir antrinių žaliavų rūšiuojamojo surinkimo, vežimo, perdavimo atliekų naudotojui ar šalintojui, surinkimo sistemos infrastruktūros, jos įrengimo, atnaujinimo, priežiūros ir plėtros paslaugų teikimo Molėtų rajono savivaldybės teritorijoje vidaus sandorio pagrindu“ siųsta lentelė “Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos bei infrastruktūros įrengimo, atnaujinimo, priežiūros ir plėtros darbų bendros sutarties metinės kainos paskaičiavimas.”.